The Man (Taylor Swiftin kappale)

The Man on yhdysvaltalaisen laulaja-lauluntekijä Taylor Swiftin musiikkikappale. Sen julkaisi Republic Records Swiftin seitsemännen, Lover-studioalbumin neljäntenä singlenä 27. tammikuuta 2020. Kappaleen ovat sekä sanoittaneet että tuottaneet Swift ja Joel Little.

Tyyli ja sanoitukset
"The Man" on lajityypiltään synthpop-kappale räikeillä harmonioilla, synkänsävyisillä syntetisaattoreilla ja värisevällä rytmillä. Kappaleen sanat kuvastavat sitä millaisena mediat näkisivät Swiftin hänen omasta mielestä silloin jos hän olisi mies.

Vastaanotto
Kappale sai positiivisen vastaanoton musiikkikriitikoilta, jotka kehuivat sen feminististä sanomaa. "The Man" oli kaupallisesti kohtalainen menestys, sen päästyä Yhdysvaltain Billboard Hot 100-listan sijalle 23. Kappale pääsi singlelistan neljänkymmenen parhaan joukkoon myös Australiassa, Belgiassa, Irlannissa, Isossa-Britanniassa, Kanadassa, Malesiassa, Norjassa, Singaporessa, Slovakiassa, Tšekissä, Unkarissa, Uudessa-Seelannissa ja Virossa.

Musiikkivideo
Virallinen musiikkivideo julkaistiin 27. helmikuuta 2020. Videon ohjasi Swift itse, joka oli ensimmäinen kerta kun hän ohjasi musiikkivideon soolona. Satiirisella videolla nähdään Swift hänen teoreettisessa mies alter-egossaan nimeltään "Tyler Swift" esittämässä useita yleisiä esimerkkejä yhteiskunnan seksistisistä kaksoisstandardeista kuten naisten esineellistämisestä ja erotisoimisesta, epäterveestä maskuliinisuudesta sekä patriarkaatista. Kappaleelle on julkaistu myös animoitu lyriikkavideo.

Live-esitykset
Swift esitti kappaleen akustisesti livenä Pariisissa vuonna 2019. Konsertti julkaistiin videojulkaisulla City of Lover (2020) live-albumilla Lover (Live from Paris) (2023). Pariisissa äänitetty kappaleen liveversio on julkaistu myös singlenä suoratoistopalveluissa vuonna 2020. Kappale on osa Swiftin The Eras Tour -kiertuetta ja mukana konserttielokuvassa Taylor Swift: The Eras Tour.

Lähteet

Aiheesta muualla
The Man -kappaleen musiikkivideo
The Man -kappaleen animoitu lyriikkavideo

Vuoden 2020 kappaleet
Taylor Swiftin kappaleet
Yhdysvaltalaiset synthpop-kappaleet